
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός ζωνών πρόσω ή επιχειρήσεων νήσου Κύ¬ 


πρου . 1 

Εφαρμογή του καθεστώτος της συμπληρωματικής ει¬ 
σφοράς στον τομέα του γάλακτος και των γαλα¬ 
κτοκομικών προϊόντων. 2 


ΑΠΟΦΑΣΕΙ Σ 

Αριθ.Φ. 002/180006 (1) 

Καθορισμός ζωνών πρόσω ή επιχειρήσεων νήσου Κύ¬ 
πρου. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ - ΟΙΚΟΝΟΜΙΚΩΝ 

Έχοντας υπόψη: 

α. Τις διατάξεις του άρθρου 21 παρ. 1 του Ν. 2641/98 
«Παλλαϊκή Άμυνα και άλλες διατάξεις» (ΦΕΚ Α' 211). 

β. Τις διατάξεις του Ν. 2292/95 «Οργάνωση και λειτουρ¬ 
γία Υπουργείου Εθνικής Άμυνας, κλπ ...» (ΦΕΚ Α' 35) και 
της υπ’ αριθ. 59487/Σχ. 872/1.6.2000 κοινής απόφασης 
Πρωθυπουργού και Υπουργού Εθνικής Άμυνας «Ανάθεση 
αρμοδιοτήτων Υπουργού Εθνικής Άμυνας στον Υφυ¬ 
πουργού Εθνικής Άμυνας» (ΦΕΚ Β' 679/2.6.2000). 

γ. Τη διάταξη του άρθρου 22 παρ. 3 του Ν. 2362/95 «Πε¬ 
ρί Δημοσίου Λογιστικού, κ.λπ...» (ΦΕΚΑ'247). 

δ. Την υπ’ αριθ. 1039386/441/Α. 006/21.4.2000 Κοινή 
Απόφαση Πρωθυπουργού και Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών», (ΦΕΚ Β' 571/21.4.2000). 

ε. Τις διατάξεις του άρθρου 29 Ατού Ν. 1558/85 (ΦΕΚΑ' 
137), το οποίο προστέθηκε με το άρθρο 27 του Ν. 2981 /92 
(ΦΕΚ Α' 154) και τροποποιήθηκε με το άρθρο 1 του Ν. 
2469/97 (ΦΕΚ Α' 38) και το γεγονός ότι με την απόφαση 
αυτή προκαλείται δαπάνη σε βάρος του κρατικού προϋ¬ 
πολογισμού, το ύψος της οποίας δεν είναι δυνατόν να 
υπολογισθεί εκ των προτέρων, καθ’ όσον δεν είναι γνω¬ 
στός, έστω και κατά προσέγγιση, ο αριθμός των δικαιού¬ 


χων που θα υπαχθούν στις διατάξεις της παρούσας Από¬ 
φασης. 

στ. Τη διάταξη της παραγράφου 2 του άρθρου 2 του Ν. 
301/76 «Περίτης εις την Εφημερίδα της Κυβερνήσεως δη- 
μοσιευομένης ύλης και ρυθμίσεως θεμάτων αναφερομέ- 
νων εις την έκδοσην και κυκλοφορίαν ταύτην» (ΦΕΚ Α' 91), 
αποφασίζουμε: 

Άρθρο 1 

Καθορίζουμε ζώνες πρόσω ή επιχειρήσεων νήσου Κύ¬ 
πρου, ανά πολεμική περίοδο, καθώς και εμπλακείσες μο¬ 
νάδες, όπως φαίνεται στο Παράρτημα «Α» της Απόφασης 
αυτής. 

Άρθρο 2 

Η Απόφαση αυτή να δημοσιευθεί στην Εφημερίδα της 
Κυβερνήσεως, χωρίς το Παράρτημά της, λόγω της υψη¬ 
λής διαβαθμίσεως των πληροφοριών που περιέχονται 
σ’αυτό και οι οποίες αφορούν στην οργάνωση, σύνθεση 
και διάταξη των Ενόπλων Δυνάμεων. 

Αθήνα, 2 Αυγούστου 2000 

οι ΥΦΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΩΝ 

ΔΗΜΗΤΡΙΟΣ ΑΠΟΣΤΟΛΑΚΗΣ ΓΕΩΡΓΙΟΣ ΔΡΥΣ 

-♦- 

Αριθ. 379167 (2) 

Εφαρμογή του καθεστώτος της συμπληρωματικής ει¬ 
σφοράς στον τομέα του γάλακτος και των γαλακτοκο¬ 
μικών προϊόντων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 22 παρ. 3 του Ν. 992/1979 «περί οργα- 
νώσεως των διοικητικών υπηρεσιών δια την εφαρμογήν 
της Συνθήκης Προσχωρήσεως της Ελλάδος εις τας Ευ¬ 
ρωπαϊκός Κοινότητας και ρυθμίσεως συναφών θεσμικών 
και οργανωτικών θεμάτων»(Α' 280). 

β) Του άρθρου 1 παρ. 1,2 &3του Ν. 1338/1983 «Εφαρ¬ 
μογή του Κοινοτικού Δικαίου» (Α' 34), όπως τροποποιήθη¬ 
κε από το άρθρο 6 του Ν. 1440/1984 «Συμμετοχή της Ελ- 

λάδος στο κεφάλαιο, στα αποθεματικά και στις προβλέ¬ 
ψεις της Ευρωπαϊκής Τράπεζας Επενδύσεων, στο κεφά¬ 
λαιο της Ευρωπαϊκής Κοινότητας Άνθρακος και Χάλυβος 
καιτου Οργανισμού Εφοδιασμού ΕΥΡΑΤΟΜ»(Α'70) καιτο 
άρθρο 65 του Ν. 1892/1990 «για τον εκσυγχρονισμό και 
την ανάπτυξη και άλλες διατάξεις»(Α' 101). 

γ) Του άρθρου 29Ατου Ν. 1558/1985 «Κυβέρνηση και 
κυβερνητικά όργανα»(Α' 137), όπως το άρθρο 29Α προ¬ 
στέθηκε με το άρθρο 27 του Ν. 2081/1992 «Ρύθμιση του 
θεσμού των Επιμελητηρίων, τροποποίηση διατάξεων του 
Ν. 1712/1987 για τον εκσυγχρονισμό των επαγγελματι¬ 
κών οργανώσεων των εμπόρων, βιοτεχνών και λοιπών 
επαγγελματιών και άλλες διατάξεις»(Α' 154) και τροπο¬ 
ποιήθηκε μετηνπαρ. 2α του άρθρου 1 του Ν. 2469/1997 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις» (Α' 38). 

δ) Του άρθρου 94 του Ν. 2127/1993 «Εναρμόνιση προς 
το κοινοτικό δίκαιο του φορολογικού καθεστώτος των πε¬ 
τρελαιοειδών προϊόντων, αλκοόλης και αλκοολούχων πο¬ 
τών και βιομηχανοποιημένων καπνών και άλλες διατά- 
ξεις(Α' 48) όπως τροποποιήθηκε με το άρθρο 3 του Ν. 
2332/1995 «Μητρώο Αγροτών & Αγροτικών Εκμεταλλεύ¬ 
σεων και άλλες διατάξεις» (Α' 181). 

2. Τους κανονισμούς: 

α) 1255/99 του Συμβουλίου «περί κοινής οργανώσεως 
αγοράς στον τομέα του γάλακτος και των γαλακτοκομι¬ 
κών προϊόντων». 

β) 3950/92 του Συμβουλίου «για τη θέσπιση συμπληρω¬ 
ματικής εισφοράς στον τομέα του γάλακτος και των γα¬ 
λακτοκομικών προϊόντων» όπως τροποποιήθηκε με τον 
καν. (ΕΚ) 1256/99του Συμβουλίου. 

γ) 536/93 της Επιτροπής «περί λεπτομερών κανόνων 
εφαρμογής της συμπληρωματικής εισφοράς στον τομέα 
του γάλακτος και των γαλακτοκομικών προϊόντων» όπως 
τροποποιήθηκε από τους καν.(ΕΚ)470/94 & 1001/98 της 
Επιτροπής. 

δ) 1663/93 η περί θέσπιση λεπτομερειών εφαρμογής 
του Καν. 729/70 του Συμβουλίου, όσο αφορά την διαδικα¬ 
σία για την εκκαθάριση των λογαριασμών ΕΓΤΠΕ, Τμήμα 
Εγγυήσεων. 

3. Την αρίθμ.353001/1342000 κοινή απόφαση του Πρω¬ 
θυπουργού & Υπουργού Γεωργίας «Ανάθεση αρμοδιοτή¬ 
των στους Υφυπουργούς Γεωργίας Ευάγγελο Αργύρη & 
Φώτη Χατζημιχάλη»(Β' 566). 

4. Το γεγονός ότι με την παρούσα απόφαση δενπροκα- 
λείται δαπάνη σε βάρος του Κρατικού Προϋπολογισμού, 
αποφασίζουμε: 

Άρθρο 1 
Σκοπός 

Με την παρούσα απόφαση καθορίζονται τα αναγκαία, 
προς εκτέλεση του καν.(ΕΟΚ)3950/92 του Συμβουλίου 
όπωςτροποποιήθηκεμετονκαν.(Ε.Κ.) 1256/99 καθώς και 
του καν.(ΕΟΚ)536/93 της Επιτροπής όπως ισχύει, συ¬ 
μπληρωματικά μέτρα που λαμβάνονται για την εφαρμογή 
του καθεστώτος της συμπληρωματικής εισφοράς στον 
τομέα του γάλακτος και των γαλακτοκομικών προϊόντων. 

Άρθρο 2 

Εισφορά 

1. Η συμμετοχή των παραγωγών στην καταβολή της συ¬ 
μπληρωματικής εισφοράς που προβλέπεται στο άρθρο 1 


του καν.(ΕΟΚ)3950/92 καθορίζεται, μετά από την ανακα¬ 
τανομή των μη χρησιμοποιηθεισών ατομικών ποσοτήτων 
αναφοράς (ατομικών ποσοστώσεων) σε εθνικό επίπεδο, 
σε συνάρτηση με την υπέρβαση της ατομικής ποσόστω¬ 
σης την οποία διαθέτει κάθε παραγωγός. 

Όταν οι ποσότητες γάλακτος που παραδίδει ένας πα¬ 
ραγωγός στη βιομηχανία/βιοτεχνία συγκέντρωσης ή και 
επεξεργασίας αγελαδινού γάλακτος υπερβαίνουν την 
ατομική του ποσόστωση, τότε η βιομηχανία/βιοτεχνία 
μπορεί να παρακρατεί από τον παραγωγό αυτό, ποσό ίσο 
μέχρι το 115% της ενδεικτικής τιμής του γάλακτος. Σε πε¬ 
ρίπτωση που έχει γίνει χρήση της ανωτέρω δυνατότητας 
και προκύψει ποσό επιστροφής για τον παραγωγό που 
έχει γίνει η σχετική παρακράτηση, το ποσό αυτό επιστρέ- 
φεται στο δικαιούχο παραγωγό προσαυξημένο μετο αντί¬ 
στοιχο επιτόκιο που προβλέπεται στην παρ. 3 του άρθρου 
6 της Κοινής Υπουργικής Απόφασης 2007892/461/ 
27.5.1998 «περί ανάκτησης αχρεωστήτως ή παρανόμως 
καταβληθέντων ποσών από Εθνικούς πόρους ή πόρους 
της Ε.Ε» (Β' 606). 

2. Η βιομηχανία/βιοτεχνία υποχρεούται να εισπράττει 
την εισφορά που καταλογίζεται από τον ΕΛ.Ο.Γ. στον κά¬ 
θε παραγωγό που παραδίδει γάλα σ’ αυτές και την κατα¬ 
βάλλει, πριν την 111 Σεπτεμβρίου του έτους που έπεται 
της λήξεως της γαλακτοκομικής περιόδου για την οποία 
και καταλογίστηκε η εισφορά, στο λογαριασμό 4456/519 
του καταστήματος της ΑΤΕ. Αντίγραφατων αποδεικτικών 
εγγράφων κατάθεσης της εισφοράς κοινοποιούνται από 
τις βιομηχανίες / βιοτεχνίες και στον ΕΛ.Ο.Γ. 

Η Δ/νση ΔΗ.ΛΙ.ΖΩ του Υπουργείου Γεωργίας το Ιο δε¬ 
καήμερο του μηνάς Σεπτεμβρίου ενημερώνει τον Ε.Λ.Ο.Γ 
για τα ποσά της εισφοράς που έχουν κατατεθεί και τον 
αντίστοιχο κατάλογο των βιομηχανιών/βιοτεχνιών που 
κατέθεσαν αυτά. 

Σε περίπτωση καθυστέρησης καταβολής της εισφοράς 
πέραν της παραπάνω ημερομηνίας, το οφειλόμενο ποσό 
αυτής βεβαιώνεται με μέριμνα του ΕΛ.Ο.Γ. στο οικείο Δη¬ 
μόσιο Ταμείο σε βάρος της βιομηχανίας / βιοτεχνίας και 
επιβαρύνεται με τόκο, το επιτόκιο το οποίο είναι ίσο με το 
επιτόκιο που αναφέρεταιστηνπαράγ. 1 του παρόντος άρ¬ 
θρου. 

3. Κάθε παραγωγός που προτίθεται να παραδώσει την 
παραγωγή του, κατά την διάρκεια μιας γαλ/κής περιόδου 
ταυτόχρονα σε περισσότερες της μιας βιομηχανίες / βιο¬ 
τεχνίες υποχρεούται, με υπεύθυνη δήλωση του προς τον 
ΕΛ.Ο.Γ., να δηλώσει το δικαίωμα της ατομικής του ποσό¬ 
στωσης το οποίο επιθυμεί να συνοδεύει τις παραδόσεις 
του σ’ αυτές τις βιομηχανίες/βιοτεχνίες. 

Κάθε παραγωγός κατά την διάρκεια μιας γαλακτοκομι¬ 
κής περιόδου, μετά από δεόντως αιτιολογημένη αίτηση 
που υποβάλλει στον ΕΛ.Ο.Γ. μέχρι την 31η Δεκεμβρίου, 
δικαιούται να ζητήσει την μεταφορά της ατομικής του πο¬ 
σόστωσης, από ποσόστωση παραδόσεων σε ποσόστωση 
απ’ ευθείας πωλήσεων & αντιστρόφως, χωρίς να αλλάζει 
η συνολική ατομική του ποσόστωση. 

Άρθρο 3 

Υπολογισμοί ισοδύναμου γάλακτος 

1. Στα πλαίσια της παρούσας απόφασης και για την 
εκτέλεση όλων των προβλεπόμενων υπολογισμών λαμ- 
βάνεται υπόψη το γάλα με λιποπεριεκτικότητα 3,61 %. 

Στο ποσοστό αυτό του λίπους θα γίνεται η προσαρμογή 

όλων των παραδιδομένων ή και απ’ ευθείας πωλουμένων 
ποσοτήτων γάλακτος & γαλακτοκομικών προϊόντων. 

Για την ανωτέρω προσαρμογή θα ληφθεί υπόψη ότι για 
κάθε αύξηση ή μείωση του ποσοστού λίπους κατά 0,01%, 
άνω ή κάτω του 3,61%, η ποσότητα γάλακτος προσαυξά¬ 
νεται ή μειούται αντίστοιχα κατά 0,10% δηλαδή κάθε κιλό 
γάλακτος αυξάνεται ή μειούται κατά 1,8 γραμμάρια. 

Σε περίπτωση παράδοσης ή απ’ ευθείας πώλησης 
γαλ/κών προϊόντων ισχύουν οι παρακάτω ισοδυναμίες: 

1 κιλό γιαούρτι από γάλα πλήρες = 1 κιλό ισοδύναμου Γάλακτος 
1 κιλό τυρί μαλακό = 7 κιλά ισοδύναμου Γ άλακτος 

1 κιλό τυρί σκληρό = 10 κιλά ισοδύναμου Γ άλακτος 

Άρθρο 4 

Έγκριση επιχειρήσεων συγκέντρωσης ή και 
επεξεργασίας αγελαδινού γάλακτος 

1. Όλες οι επιχειρήσεις συγκέντρωσης ή και επεξεργα¬ 
σίας αγελαδινού γάλακτος, πριν από την αγορά οποιοσ¬ 
δήποτε ποσότητας αγελαδινού γάλακτος από τους πα¬ 
ραγωγούς, θα πρέπει να έχουν τύχει έγκρισης. 

Η έγκριση χορηγείται άπαξ από τον ΕΛ.Ο.Γ., ύστερα 
από αίτηση-δήλωση του ενδιαφερομένου που υποβάλλε¬ 
ται στην Κεντρική Υπηρεσία του ΕΛ.Ο.Γ. Η αίτηση-δήλω¬ 
ση στην οποία αναφέρεται ο Α.Φ.Μ. της επιχείρησης θα 
πρέπει να συνοδεύεται από τα εξής δικαιολογητικά: 

- Πιστοποιητικό εγγραφής στο οικείο εμπορικό-βιομη- 
χανικό επιμελητήριο. 

- Άδεια λειτουργίας των εγκαταστάσεων της επιχείρη¬ 
σης. 

Η έγκριση ανακαλείται σε περίπτωση κατά την οποία η 
επιχείρηση δεν έχει τηρήσει κατ’ επανάληψη μία ή και πε¬ 
ρισσότερες από τις διατάξεις της παρούσας και των 
καν.(ΕΟΚ)3650/92 και 536/93 όπως ισχύουν. 

2. Οι επιχειρήσεις είναι υπεύθυνες για την λογιστική κα- 
ταχώρηση του συνόλου των ποσοτήτων γάλακτος ή και 
άλλων γαλακτοκομικών προϊόντων που έχουν παραδοθεί 
σ’ αυτές. Γ ια το σκοπό αυτό θέτουν στη διάθεση των αρ¬ 
μοδίων υπαλλήλων-ελεγκτών του Ε.Λ.Ο.Γ επί τρία τουλά¬ 
χιστον έτη, πίνακα των προμηθευτών με τους οποίους συ¬ 
νεργάζονται και οι οποίοι τους τροφοδοτούν με γάλα ή 
άλλα γαλακτοκομικά προϊόντα, καθώς και την ποσότητα 
του γάλακτος και των γαλακτοκομικών προϊόντων που 
αποτελούν αντικείμενο παράδοσης ανά μήνα από κάθε 
προμηθευτή. 

3. Ο κατάλογος όλων των εγκεκριμένων επιχειρήσεων 
κοινοποιείται από τον ΕΛ.Ο.Γ. σ’ όλες τις Δ/νσεις Αγροτι¬ 
κής Ανάπτυξης από τις οποίες οι παραγωγοί οφείλουν να 
πληροφορούνται ότι η συγκεκριμένη επιχείρηση με την 
οποία συναλλάσσονται είναι εγκεκριμένη. 

4. Σε περίπτωση που επιχείρηση παραλαμβάνει αγελα¬ 
δινό γάλα χωρίς να έχει λάβει την παραπάνω έγκριση επι¬ 
βάλλεται σ» αυτήν, με απόφαση του αρμοδίου Γενικού 
Γραμματέα του Υπ. Γεωργίας μετά από πρόταση του 
ΕΛ.Ο.Γ και εισήγηση της Δ/νσης Ζωικής Παραγωγής & 
ΑΠΑ Υπ. Γεωργίας, πρόστιμο μέχρι 5.000.000 εκ. δρχ. 

Άρθρο 5 

Παραδόσείς-διαχείριση καταλογισμοί 

1. Οι επιχειρήσεις συγκέντρωσης ή και επεξεργασίας 
αγελαδινού γάλακτος υποχρεούνται στο τέλος κάθε μήνα 
και το αργότερο μέχρι το τέλος του επόμενου να δηλώ¬ 
νουν εγγράφως στον ΕΛ.Ο.Γ. την ποσότητα γάλακτος 


που παρέδωσε σ’ αυτές κάθε παραγωγός για το συγκε¬ 
κριμένο μήνα, καθώς και την αντίστοιχη μέση λιποπεριε- 
κτικότητα του μήνα. 

Σε περίπτωση μη τήρησης της παραπάνω υποχρέωσης 
επιβάλλεται πρόστιμο, μέχρι 5.000.000 εκ. δρχ με απόφα¬ 
ση του αρμοδίου Γενικού Γραμματέα του Υπ. Γεωργίας 
μετά από πρόταση του Ε.Λ.Ο.Γ και εισήγηση της Δ/νσης 
Ζωικής Παραγωγής και ΑΠΑ του Υπ. Γεωργίας. 

2. Μετά το τέλος της γαλακτοκομικής περιόδου όλες οι 
βιομηχανίες/βιοτεχνίες υπολογίζουν τις παραδόσεις κά¬ 
θε παραγωγού που πραγματοποίησε την τελευταία του 
παράδοση, κατά τη λήξη της γαλ/κής περιόδου, σ’ αυτές, 
προσαρμοσμένες σε ισοδύναμο γάλακτος λιποπεριεκτι- 
κότητας 3,61% και τις δηλώνουν στον ΕΛ.Ο.Γ. πρίν από 
την 15η Μάίου που έπεται της λήξης της γαλακτοκομικής 
περιόδου. 

Σε περίπτωση μη τήρησης της προθεσμίας αυτής ο 
ΕΛ.Ο.Γ. ενημερώνει την Δ/νση Ζωικής Παραγωγής η 
οποία εισηγείται στον αρμόδιο Γενικό Γραμματέα του 
Υπουργείου Γεωργίας την έκδοση απόφασης για την επι¬ 
βολή, σε βάρος της βιομηχανίας ή βιοτεχνίας των σχετι¬ 
κών κυρώσεων που προβλέπονται στο άρθρο 3 παρ.2 
δεύτερο εδάφιο του καν.(Ε.Ο.Κ.) 536/93 της Επιτροπής 
όπως τροποποιήθηκε με τον καν(Ε.Κ.) 1001/98. 

3. Ο ΕΛ.Ο.Γ. μετά την παραλαβή όλων των δηλώσεων 
από τις βιομηχανίες/βιοτεχνίες, του συνόλου των ατομι¬ 
κών παραδόσεων γάλακτος των παραγωγών και τον συμ¬ 
ψηφισμό αυτών σε εθνικό επίπεδο, προβαίνει στον κατα¬ 
λογισμό της οφειλόμενης εισφοράς, αναλογικά σε όλους 
τους παραγωγούς που υπερέβησαντην ατομική τους πο¬ 
σόστωση. 

Προς τούτο κοινοποιεί τον κατάλογο των υπόχρεων κα¬ 
ταβολής εισφοράς παραγωγών στις επιχειρήσεις που εί¬ 
ναι υπεύθυνες για την είσπραξη των αντίστοιχων εισφο¬ 
ρών. Υπόχρεες για την είσπραξη της εισφοράς είναι οι 
επιχειρήσεις στις οποίες οι εν λόγω παραγωγοί παρέδι¬ 
δαν γάλα κατά τη λήξη της γαλ/κής περιόδου. Κατάλογος 
των ως άνω υπόχρεων επιχειρήσεων κοινοποιείται από 
τον Ε.Λ.Ο.Γ στην Δ/νση ΔΗΛΙΖΩ του Υπουργείου Γεωρ- 
γίας. 

4. Οι παραγωγοί, που υποχρεούνται στην καταβολή ει¬ 
σφοράς , μπορούν να υποβάλλουν ένσταση στον Ε.Λ.Ο.Γ 
μέχρι την 31η Ιουλίου που έπεται της λήξης της γαλ/κής 
περιόδου στην οποία αφορά η εν λόγω εισφορά. 

Οι ενστάσεις εξετάζονται από τον Ε.Λ.Ο.Γ ο οποίος και 
αποφαίνεται εντός Δεκαπενθημέρου από την υποβολή 
της ένστασης. 

5.0 παραγωγός ο όποιος, κατά τη διάρκεια της γαλ/κής 
περιόδου αλλάζει βιομηχανία/βιοτεχνία παράδοσης αγε¬ 
λαδινού γάλακτος είναι υποχρεωμένος: α) να δηλώνει 
στον ΕΛ.Ο.Γ. την αλλαγή του αυτή και β) να προσκομίσει, 
στην νέα βιομηχανία/βιοτεχνία, βεβαίωση του ΕΛ.Ο.Γ. για 
τη συνολική ατομική ποσόστωση που κατέχει καθώς και 
βεβαίωση της βιομηχανίας από την οποία απεχώρησε για 
το σύνολο των παραδόσεων γάλακτος που έχει πραγμα¬ 
τοποιήσει μέχρι την ημέρα της αλλαγής, άλλως η ποσό¬ 
τητα που θα παραδοθεί στην επόμενη βιομηχανία/βιοτε- 
χνία θα καταλογίζεται στην καταβολή της εισφοράς. 

Άρθρο 6 

Έλεγχοι παραδόσεων 

1. Κατά τη διάρκεια της γαλ/κής περιόδου ο ΕΛ.Ο.Γ. 

προβαίνει σε επιτόπιο έλεγχο τουλάχιστον του 40% των 
εγκεκριμένων επιχειρήσεων συγκέντρωσης ή και επεξερ¬ 
γασίας αγελαδινού γάλακτος προκειμένου να διαπιστω¬ 
θεί η ακρίβεια των στοιχείων που δηλώνονται για τις ει- 
σκομίσεις γάλακτος από τους παραγωγούς των. 

Ο έλεγχος συνίσταται στην εξέταση όλων των εμπορι¬ 
κών εγγράφων και στοιχείων λογιστικής και ιδιαίτερα του 
ισοζυγίου εισκό μισής αγελαδινού γάλακτος και παραγω¬ 
γής των αντίστοιχων παραγόμενων γαλακτοκομικών 
προϊόντων προκειμένου να διαπιστωθεί κατά πόσον οι 
επιχειρήσεις τήρησαν τις προβλεπόμενες από τις διατά¬ 
ξεις των σχετικών κοινοτικών κανονισμών και της παρού¬ 
σας υποχρεώσεις. 

Ο ΕΛ.Ο. Γ. υποχρεούται, ανάτρίμηνο, να συντάσσει ανα¬ 
λυτικές εκθέσεις, στις οποίες θα περιλαμβάνονται τα 
στοιχεία των παραπάνω διενεργηθέντων ελέγχων, αντί¬ 
γραφα των οποίων θα διαβιβάζει στηνΔ/νση ΔΗ.ΛΙΖΩ του 
Υπουργείου Γεωργίας. 

2. Στον παραγωγό ο οποίος παραδίδει γάλα σε μη εγκε¬ 
κριμένη επιχείρηση ή δεντηρείτις διαδικασίες καιτις υπο¬ 
χρεώσεις, που προβλέπονται στους σχετικούς κοινοτι¬ 
κούς κανονισμούς & στην παρούσα απόφαση, επιβάλλε¬ 
ται με απόφαση του αρμόδιου Γενικού Γραμματέα του 
Υπουργείου Γεωργίας πρόστιμο μέχρι 1.000.000 δρχ. με¬ 
τά από πρόταση του ΕΛ.Ο.Γ. και εισήγηση της Διεύθυν¬ 
σης Ζωικής Παραγωγής του Υπουργείου Γ εωργίας. 

Στην εγκεκριμένη επιχείρηση η οποία αποδέχεται πα¬ 
ράδοση γάλακτος από φυσικό ή νομικό πρόσωπο που δεν 
είναι παραγωγός αγελαδινού γάλακτος ή που καταχωρεί 
αγελαδινό γάλα ως άλλο είδος γάλακτος (γίδινο, πρό¬ 
βειο, κ.τ.λ.) επιβάλλεται με απόφαση του αρμοδίου Γενι¬ 
κού Γ ραμματέατου Υπουργείου Γ εωργίας, μετά από πρό¬ 
ταση του ΕΛ.Ο.Γ. και εισήγηση της Δ/νσης Ζωικής Παρα¬ 
γωγής του Υπουργείου Γεωργίας πρόστιμο από 
1.000.000 έως 20.000.000 δρχ. και από τον παραγωγό, 
αφαιρείται η ατομική του ποσόστωση η οποία μεταφέρε- 
ται χωρίς αντιστάθμιση στο Εθνικό Απόθεμα. Προς τούτο, 
ο Ε.Λ.Ο.Γ και οι αρμόδιες υπηρεσίες του Υπ. Γεωργίας, 
έχουν πρόσβαση στο Μητρώο της εκμετάλλευσης, που 
τηρείται βάσει του Καν. (ΕΚ) 820/97 του Συμβουλίου. 

Άρθρο 7 

Απ’ ευθείας πωλήσεις 

1. Ο ΕΛ.Ο.Γ. χορηγεί ατομικές ποσοστώσεις γάλακτος 
ή ισοδύναμου γάλακτος απ’ ευθείας πωλήσεων σε παρα¬ 
γωγούς των περιοχών της χώρας που δεν απαγορεύεται 
παρόμοια διάθεση βάσει των ισχυουσών υγειονομικών 
κλπ. διατάξεων, τις οποίες ακολούθως κοινοποιεί στις κα¬ 
τά τόπους Δ/νσεις Αγροτικής Ανάπτυξης. Ο παραγωγός ο 
οποίος διαθέτει ατομική ποσόστωση απ’ ευθείας πωλή¬ 
σεων είναι υποχρεωμένος να καταχωρεί, σε θεωρημένο 
από την Δ/νση Αγροτικής Ανάπτυξης βιβλίο περιόδου 12 
μηνών, τις ημερήσιες και συγκεντρωτικά ανά μήνα ποσό¬ 
τητες γάλακτος ή και γαλακτοκομικών προϊόντων που 
πούλησε απ’ ευθείας στην κατανάλωση καθώς και τα ονό¬ 
ματα των αγοραστών. 

Επίσης υποχρεούται να τηρεί τουλάχιστον επί τρίμηνο 
μετά τη λήξη της γαλ/κής περιόδου τα προβλεπόμενα από 
τον κώδικα βιβλίων & στοιχείων παραστατικά και να τηρεί, 
σύμφωνα με τον Καν.(ΕΚ)820/97 του Συμβουλίου, μη¬ 
τρώο ζώων τα οποία χρησιμοποιούνται για γαλακτοπαρα¬ 
γωγή. 


Με τη λήξη κάθε γαλακτοκομικής περιόδου και πριν την 
1511 Μα?ου, οι παραγωγοί καταθέτουν στην οικεία Δ/νση 
Αγροτικής Ανάπτυξης το προαναφερθέν βιβλίο συνοδευ- 
όμενο από τη δήλωση που προβλέπεται στην παρ. 1 του 
άρθρου 4 του Καν. (ΕΟΚ) 536/93 της Επιτροπής. 

Σε περίπτωση μη τήρησης της ως άνω προθεσμίας επι¬ 
βάλλονται οι κυρώσεις της παρ.2 του Άρθρου 4 του 
καν.536/93 της Επιτροπής, σύμφωνα με τη διαδικασία 
που προβλέπεται στην δεύτερο εδάφιο της παραγράφου 
2 του άρθρου 5 της παρούσας. 

2. Οι Δ/νσεις Αγροτικής Ανάπτυξης υποχρεούνται να 
γνωρίζουν στον ΕΛ.Ο.Γ τους παραγωγούς οι οποίοι πραγ¬ 
ματοποιούν απ’ ευθείας πωλήσεις γάλακτος ή και γαλα¬ 
κτοκομικών προϊόντων στην περιοχή δικαιοδοσίας τους. 
Προς τούτο, οι Δ/νσεις Αγροτικής Ανάπτυξης καταρτί¬ 
ζουν κατάλογο των παραγωγών που πραγματοποίησαν 
απ’ ευθείας πωλήσεις με τις αντίστοιχες ποσότητες ισο¬ 
δυνάμου γάλακτος που πωλήθηκαν κατά τη διάρκεια του 
γαλ/κού έτους, καθώς και κατάλογο των παραγωγών που 
δεν προσκόμισαν το προαναφερθέν βιβλίο μέχρι την 15η 
Μάίου και τους υποβάλλουν στον ΕΛ.Ο.Γ. 

Οι Δ/νσεις Αγροτικής Ανάπτυξης, το αργότερο μέχρι 
την 31η Μάίου, ενημερώνουν εγγράφως τους παραγω¬ 
γούς, οι οποίοι δεν τήρησαν την προθεσμία της 15ης 
Μάίου, για τις κυρώσεις που θα τους επιβληθούν καθώς 
και για την απώλεια της ατομικής τους ποσόστωσης σε 
περίπτωση που δεν προσκομίσουν το προαναφερθέν βι¬ 
βλίο μέχριτην 1η Ιουλίου. 

Σε αντίθετη περίπτωση η ατομική ποσόστωση των πα¬ 
ραγωγών μεταφέρεται χωρίς αντιστάθμιση στο εθνικό 
απόθεμα. 

3. Όταν οι ποσότητες που παραδίδει ή πωλεί απ’ ευθεί¬ 
ας ένας παραγωγός υπερβαίνει την ατομική του ποσό¬ 
στωση και εφ’ όσον προκύπτει υπέρβαση της εθνικής πο¬ 
σόστωσης, ο ΕΛ.Ο.Γ. ανακοινώνει, στους παραγωγούς 
που συνέβαλαν στην υπέρβαση, την ποσότητα υπέρβα¬ 
σης του κάθε παραγωγού και το ποσό της εισφοράς που 
τους αναλογεί προς καταβολή. 

Τα ποσά αυτά κατατίθενται πριν την 31 Αυγούστου του 
έτους που έπεται της γαλακτοκομικής περιόδου για την 
οποία καταλογίσθηκε η εισφορά, στο λογαριασμό 4556/ 
519 του καταστήματος της ΑΤΕ. Αντίγραφο του αποδει¬ 
κτικού εγγράφου κατάθεσης της εισφοράς κοινοποιείται 
στον ΕΛ.Ο.Γ. 

Σε περίπτωση μη τήρησης της ως άνω προθεσμίας τα 
οφειλόμενα ποσά επιβαρύνονται, μέχρι την απόδοση 
τους, με το επιτόκιο το οποίο που αναφέρεται στην παρά¬ 
γραφο 1 του άρθρου 2 της παρούσας. 

Άρθρο 8 

Έλεγχοι απ’ ευθείας πωλήσεων 

Κατά τη διάρκεια του γαλακτοκομικού έτους ο ΕΛ.Ο.Γ. 
προβαίνει σε επιτόπιο έλεγχο τουλάχιστον του 10% των 
παραγωγών ατομικών ποσοστώσεων απ’ ευθείας πωλή¬ 
σεων. 

Οι έλεγχοι συνίστανται στη διασταύρωση των στοιχείων 
του βιβλίου απ’ ευθείας πωλήσεων του παραγωγού που 
αναφέρεται στο άρθρο 7 της παρούσας και των σχετικών 
παραστατικών στοιχείων. 

Για την εκτίμηση των ως άνω στοιχείων λαμβάνονται 
υπόψιν ιδίως: η εξέλιξη του ρυθμού παραγωγής στην εκ¬ 
μετάλλευση, ο ζωικός πληθυσμός, οιεποχιακές συνθήκες 

και κάθε εξαιρετική περίσταση που μπορούν να επηρεά¬ 
σουν τις απ’ ευθείας πωλήσεις. 

Η διαχείριση ενδεχόμενου αποθέματος της ποσόστω¬ 
σης απ» ευθείας πωλήσεων γίνεται σύμφωνα με τα προ- 
βλεπόμενα στο άρθρο 9 της παρούσας για το απόθεμα 
της ποσόστωσης παραδόσεων. 

Άρθρο 9 

Διαχείριση του εθνικού αποθέματος 

1. Η σύσταση και η διαχείριση του εθνικού αποθέματος 
ποσοστώσεων διενεργείται από τον ΕΛ.Ο.Γ. και κατανέ- 
μεται σύμφωνα με κριτήρια που καθορίζονται με απόφα¬ 
ση του Υπουργού Γεωργίας. 

2. Σε περίπτωση που το προκύπτον εθνικό απόθεμα κρι- 
θεί ως ανεπαρκές για την κάλυψη των διαρθρωτικών ανα¬ 
γκών του τομέα, με απόφαση του Υπουργού Γεωργίας 
τροφοδοτείται το εθνικό απόθεμα μέσω γραμμικής μείω¬ 
σης του συνόλου των ατομικών ποσοστώσεων όλων των 
δικαιούχων παραγωγών προκείμενου να χορηγηθούν 
πρόσθετες ή νέες ατομικές ποσοστώσεις σε παραγω¬ 
γούς που καθορίζονται σύμφωνα με αντικειμενικά κριτή¬ 
ρια που θεσπίζονται με απόφαση του Υπουργού Γεωρ¬ 
γίας & τη σύμφωνη γνώμη της Επιτροπής. 

3. Ατομικές ποσοστώσεις που χορηγούνται από το εθνι¬ 
κό απόθεμα βάσει υλοποίησης σχετικών επενδύσεων στα 
πλαίσια αναπτυξιακών προγραμμάτων, προγραμμάτων 
εξυγίανσης, & άλλης σχετικής νομοθεσίας, δεν μπορούν 
να αποτελόσουν αντικείμενο μεταβίβασης πριν την εκ¬ 
πλήρωση όλων των υποχρεώσεων που έχουν αναληφθεί 
με τα αντίστοιχα σχέδια και σε κάθε περίπτωση όχι πριν 
από την παρέλευση τριών (3) γαλακτοκομικών περιόδων 
από την ολοκλήρωση των εγκεκριμένων σχεδίων. Η ορι¬ 
στικοποίηση της χορηγούμενης από το εθνικό απόθεμα 
ατομικής ποσόστωσης γίνεται μετά την ολοκλήρωση της 
επένδυσης η οποία επιβεβαιώνεται με την διαβίβαση στον 
ΕΛ.Ο.Γ. εκ μέρους της οικείας Δ/νσης Αγροτικής Ανάπτυ¬ 
ξης της σχετικής οριστικής έκθεσης. Σε αντίθετη περί¬ 
πτωση η ατομική ποσόστωση θα αφαιρείται από τον δι¬ 
καιούχο και θα επιστρέφει χωρίς αντιστάθμιση στο εθνικό 
απόθεμα και κάθε πράξη μεταβίβασης θεωρείται ως μη 
γενόμενη. 

4. Παραγωγός στον οποίο χορηγήθηκε ατομική ποσό¬ 
στωση από το εθνικό απόθεμα δεν επιτρέπεται να προβεί 
σε μεταβίβαση ατομικής ποσόστωσης πριν την παρέλευ¬ 
ση τριών (3) γαλ/κων περιόδων, αρχής γενομένης από τη 
γαλακτοκομική περίοδο χορήγησης της. Σε αντίθετη πε¬ 
ρίπτωση η ατομική ποσόστωση που του χορηγήθηκε από 
το εθνικό απόθεμα επανέρχεται χωρίς αντιστάθμιση στο 
εθνικό απόθεμα και η σχετική πράξη μεταβίβασης, θεω¬ 
ρείται ως μη γενόμενη. 

5. Παραγωγός που δεν πώλησε γάλα ή και άλλα γαλα¬ 
κτοκομικά προϊόντα για μια γαλακτοκομική περίοδο, η πο¬ 
σότητα αναφοράς που κατείχε περιέρχεται, χωρίς αντι¬ 
στάθμιση στο εθνικό απόθεμα, εξαιρουμένων των περι¬ 
πτώσεων των παραγωγών που βρίσκονται στο στάδιο 
υλοποίησης επενδυτικών σχεδίων, προγραμμάτων εξυ¬ 
γίανσης του ζωικού κεφαλαίου της εκμετάλλευσης τους 
λόγω επιζωοτιών με τη προσκόμιση των σχετικών παρα¬ 
στατικών και γνωμάτευση του Ε.Λ.Ο.Γ. Ο παραγωγός αυ¬ 
τός μπορεί να ανακτήσει αυτή την ποσότητα αναφοράς, 
εφ’ όσον υποβάλλει αίτηση προς τον ΕΛ.Ο.Γ. μέχρι και την 
31η Δεκεμβρίου του επομένου έτους που δεν πραγματο¬ 


ποίησε πωλήσεις και η ανωτέρω ατομική ποσόστωση επα¬ 
νέρχεται στον ενδιαφερόμενο παραγωγό πριν την 1η 
Απριλίου που έπεται της ημερομηνίας υποβολής της αί¬ 
τησης του, εφ’ όσον διαπιστώνεται, με επιτόπιο έλεγχο 
από τον ΕΛ.Ο.Γ., η έναρξη γαλ/γης στην εκμετάλλευση 
του. 

6. Όταν κατά την διάρκεια μιας δωδεκάμηνης περιόδου 
ένας παραγωγός δεν χρησιμοποίησε, τουλάχιστον το 
70% της ατομικής του ποσόστωσης, η αχρησιμοποίητη 
ατομική ποσόστωση περιέρχεται χωρίς αντιστάθμιση στο 
εθνικό απόθεμα. Από την διάταξη αυτή εξαιρούνται οι πε¬ 
ριπτώσεις ανωτέρας βίας και οι δεόντως αιτιολογημένες 
εξαιρετικές περιπτώσεις. Ο παραγωγός αυτός μπορεί να 
ανακτήσει μέχρι το 50% της ατομικής του ποσόστωσης 
που περιήλθε στο εθνικό απόθεμα εφ όσον υποβάλλει αι¬ 
τιολογημένη αίτηση προς τον ΕΛ.Ο.Γ. μέχρι την 31η Δε- 
κεμβρίουτης επομένης γαλακτοκομικής περιόδου καιτο 
ποσοστό αυτό ανακατανέμεται σ’ αυτόν από την γαλα¬ 
κτοκομική περίοδο που έπεται της ημερομηνίας της αίτη¬ 
σης, μετά από επιτόπιο έλεγχο του ΕΛ.Ο.Γ. Οι περιπτώ¬ 
σεις ανωτέρας βίας και οι, δεόντως αιτιολογημένες εξαι¬ 
ρετικές περιπτώσεις αναγνωρίζονται, από τον ΕΛ.Ο.Γ. 

7. Για τις ως άνω περιπτώσεις, το δικαίωμα της επανα- 
χορήγησης μπορεί να ασκηθεί μια μόνον φορά για όλη την 
διάρκεια περιόδου ισχύος του καθεστώτος της συμπλη¬ 
ρωματικής εισφοράς. 

8. Δεν χορηγούνται ατομικές ποσοστώσεις από το εθνι¬ 
κό απόθεμα σε παραγωγούς οι οποίοι τις τελευταίες τρεις 
(3) γαλ/κές περιόδους έχουν προβεί σε μεταβίβαση μέ¬ 
ρους ή όληςτης ατομικής τους ποσόστωσης χωρίς να την 
έχουν ανακτήσει, εκτός των περιπτώσεων μεταβίβασης 
της ατομικής ποσόστωσης σε νέους αγρότες σύμφωνα 
με τον Ν. 2520/97 (Α/73) και σε πρόσωπο μέχρι Α' βαθμού 
συγγένειας προκειμένου αυτοί να ενταχθούν σε αναπτυ¬ 
ξιακά προγράμματα. 

Άρθρο 10 

Παραχώρηση χρήσεως - Μεταβίβαση της ατομικής 
ποσόστωσης 

1. Οι ατομικές ποσοστώσεις, δεν μπορούν να αποτελέ- 
σουν αντικείμενο προσωρινής παραχώρησης. 

2. Μεταβιβάσεις ατομικών ποσοστώσεων μπορούν να 
πραγματοποιούνται σε όλη τη χώρα με ή χωρίς την μετα¬ 
βίβαση των αντίστοιχων εκμεταλλεύσεων. Η μεταβίβαση 
της ατομικής ποσόστωσης διενεργείται με συμβολαιο¬ 
γραφική πράξη, όταν μ’αυτήν συμμεταβιβάζεται εν όλω ή 
εν μέρει και η εκμετάλλευση και με ιδιωτικό συμφωνητικό 
όταν μεταβιβάζεται μόνο η ατομική ποσόστωση. Στις ανω¬ 
τέρω περιπτώσεις μεταβίβασης, παρακρατείται από τον 
ΕΛ.Ο.Γ. και περιέρχεται χωρίς αντιστάθμιση στο Εθνικό 
απόθεμα το 5% της ατομικής ποσόστωσης που απετέλε- 
σε αντικείμενο μεταβίβασης. 

3. Δε γίνεται η ως άνω παρακράτηση της ατομικής πο¬ 
σόστωσης στις παρακάτω περιπτώσεις μεταβιβάσεων: 

α) Όταν ο αγοραστής είναι νέος αγρότης, (Ν. 2520/97) 

β) Όταν ο μεταβιβάζων υπάγεται στο καθεστώς πρόω¬ 
ρης συνταξιοδότησης και στις περιπτώσεις γονικής πα¬ 
ροχής και εφόσον η ατομική ποσόστωση περιέρχεται σε 
κατά κύριο επάγγελμα αγρότη. 

4. Στον παραγωγό που αγόρασε ατομική ποσόστωση 
και ο οποίος προβαίνει σε μεταβίβαση αυτής πριν την πα¬ 
ρέλευση δύο(2) γαλακτοκομικών περιόδων, αρχής γενο- 




14962 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


μένης της περιόδου που έγινε κύριος αυτής, παρακρατεί- 
ται και περιέρχεται χωρίς αντιστάθμιση στο Εθνικό από¬ 
θεμα το 15% της ατομικής ποσόστωσης που αποτέλεσε 
αντικείμενο μεταβίβασης, εκτός περιπτώσεων ανωτέρας 
βίας και εξαιρετικών περιπτώσεων δεόντως αιτιολογημέ¬ 
νες οι οποίες αναγνωρίζονται από τον Ε.Λ.Ο.Γ. Οι περι¬ 
πτώσεις αυτές δεν εμπίπτουν στις ως άνω εξαιρέσεις μη 
παρακράτησης. 

5. Σε περίπτωση που ο πωλητής κατά τον χρόνο μεταβί¬ 
βασης έχει ήδη κάνει χρήση μέρους του δικαιώματος της 
ατομικής του ποσόστωσης, η πράξη μεταβίβασης για το 
μέρος του δικαιώματος που ήδη έχει γίνει χρήση, ισχύει 
από την γαλακτοκομική περίοδο που έπεται του χρόνου 
σύναψης της μεταβίβασης. 

6. Ορίζεται σαν ελάχιστο όριο οριστικής μεταβίβασης 
ατομικής ποσόστωσης οι 5 Τόννοι εκτός εάν το σύνολο 
της ατομικής ποσόστωσης του πωλητή είναι μικρότερο 
των 5 τόννων. 

7. Κάθε πράξη μεταβίβασης της ατομικής ποσόστωσης 
τελεί υπό τον έλεγχο της οικείας Δ/νσης Αγροτικής Ανά¬ 
πτυξης του πωλητή η οποία ελέγχει την αξιοπιστία των 
αναγραφομένων στοιχείων στα δικαιολογητικά έγγραφα 
της μεταβίβασης και ενημερώνει σχετικά τον ΕΛ.Ο.Γ. 

8. Οι ως άνω ποσότητες ατομικής ποσόστωσης που πα- 
ρακρατούνται υπέρ του Εθνικού αποθέματος δεν αποτε¬ 
λούν αντικείμενο συμφωνίας κατά τις πράξεις μεταβίβα¬ 
σης αυτών. 

9. Κατά την πράξη μεταβίβασης των ατομικών ποσο¬ 
στώσεων μεταβιβάζονται όλα τα δικαιώματα και οι υπο¬ 
χρεώσεις που απορρέουν από την εφαρμογή της παρού¬ 
σας και των σχετικών κοινοτικών διατάξεων που αφορούν 
στο καθεστώς της συμπληρωματικής εισφοράς στον το¬ 
μέα του γάλακτος και των γαλακτοκομικών προϊόντων. 

Άρθρο 11 
Τελικές διατάσεις 

Ο ΕΛΛΗΝΙΚΟΣ ΟΡΓΑΝΙΣΜΟΣ ΓΑΛΑΚΤΟΣ (Ε.Λ.ΟΓ.) ορί¬ 
ζεται υπεύθυνος για την και διαχείριση του καθεστώτος 
της συμπληρωματικής εισφοράς στον τομέα του γάλα¬ 
κτος και των γαλακτοκομικών προϊόντων. 

Πριν απάτην 1η Σεπτεμβρίου κάθε έτους ο ΕΛ.Ο.Γ. δια¬ 
βιβάζει στην Επιτροπή, με κοινοποίηση στις Αρμόδιες 
Υπηρεσίες του Υπουργείου Γεωργίας, συμπληρωμένο το 
ερωτηματολόγιο του παραρτήματος του Καν (ΕΟΚ) 
536/93. 

Τα πρόστιμα που προβλέπονται στην παρούσα, εκτός 
εκείνων που αφορούν την εισφορά, αποτελούν πόρους 
του ΕΛ.Ο.Γ. και εισπράττονται κατά τις διατάξεις του κώ¬ 
δικα Εισπράξεως των Δημοσίων Εσόδων και αποδίδονται 
στο λογαριασμό του Ε.Λ.Ο.Γ. που τηρείται για το σκοπό 
αυτό στην Α.Τ.Ε. 

Το όλο σύστημα Διαχείρισης του καθεστώτος της συ¬ 
μπληρωματικής εισφοράς στον τομέα του γάλακτος και 
των γαλακτοκομικών προϊόντων, εποπτεύεται από τις αρ¬ 
μόδιες υπηρεσίεςτου Υπουργείου Γεωργίας οι οποίες για 
το σκοπό αυτό, δύνανται να προβαίνουν και σε σχετικούς 
επιτόπιους και διοικητικούς ελέγχους σε επίπεδο παρα¬ 
γωγού και επιχείρησης. 

Οι παρακρατήσεις των ατομικών ποσοστώσεων που 
προβλέπονται στο άρθρο 10 της παρούσας, εφαρμόζο¬ 
νται για τις πράξεις μεταβίβασης που ισχύουν από την γα¬ 
λακτοκομική περίοδο 1.4.2001. 


Οι αποφάσεις 188588/30.06.93, 165547/28.01.94, 
190020/29.06.94 και 418906/21.12.95 των Υπουργών 
Εθνικής Οικονομίας και Γεωργίας, καθώς και κάθε διάτα¬ 
ξη που αντίκειται στις διατάξεις της παρούσας, καταρ- 
γούνται. 

Εξουσιοδοτείται ο Υπουργός Γεωργίας για τον καθορι¬ 
σμό των λεπτομερειών εφαρμογής της παρούσας. 

Το συνημμένο παράρτημα, αποτελεί αναπόσπαστο μέ¬ 
ρος της παρούσας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 3 Αυγούστου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΓΕΩΡΓΙΑΣ 

Γ. ΠΑΠΑΝΤΩΝΙΟΥ Φ. ΧΑΤΖΗΜΙΧΑΛΗΣ 


ΠΑΡΑΡΤΗΜΑ 

ΙΔΙΩΤΙΚΟ ΣΥΜΦΩΝΗΤΙΚΟ ΜΕΤΑΒΙΒΑΣΗΣ 
ΑΤΟΜΙΚΗΣ ΠΟΣΟΣΤΩΣΗΣ ΑΓΕΛΑΔΙΝΟΥ 
ΓΑΛΑΚΤΟΣ 


Στην .σήμερα στις . 

του μηνός . του έτους. 

ημέρα.μεταξύ των παρακάτω συμβαλλομέ- 


νων: 

Αφ’ ενός του . 

του . αγελαδοτρόφου, 

κατοίκου.οδός 

.αριθμός.με κωδικό 

αριθμό ΕΛ.Ο.Γ. και Α.Δ.Τ. 


.ο οποίος θα αποκαλείται στο εξής «πωλη¬ 
τής» και 

Αφ’ ετέρου του. 

του.κατοίκου. 

οδός.αριθμός. 

με κωδικό αριθμό ΕΛ.Ο.Γ.και 

Α.Δ.Τ.ο οποίος θα αποκαλείται στο εξής 

«αγοραστής», συμφωνήθηκαν και έγιναν αμοιβαία απο¬ 
δεκτά τα ακόλουθα: 


1. Ο πρώτος των συμβαλλομένων «πωλητής» δήλωσε ότι 

κατά το τρέχον γαλακτοκομικό έτος, δηλαδή από 
1.4.200 έως 31.3.200 είναι κύριος οριστικού δικαιώμα¬ 
τος παράδοσης ατομικής ποσόστωσης αγελαδινού γά¬ 
λακτος ίσης με.κιλά, που προέρχονται από 

.γαλακτοπαραγωγικές αγελάδες. Προς 

απόδειξη του δικαιώματος αυτού προσαρτάται στο πα¬ 
ρόν σχετική βεβαίωση του Ε.Λ.Ο.Γ με όλες τις ενδεχό¬ 
μενες μεταβολές. 

2. Με το παρόν συμφωνητικό ο «πωλητής» μεταβιβάζει,* 

στο δεύτερο των συμβαλλομένων «αγοραστή», χωρίς 
την αντίστοιχη μεταβίβαση της εκμετάλλευσης το δι¬ 
καίωμα .κιλών της ατομικής του ποσό¬ 

στωσης αφαιρουμένου του προβλεπόμενου, κατά πε¬ 
ρίπτωση, από το άρθρο 10 της παρούσας Υπουργικής 
απόφασης, ποσοστού παρακράτησης, το οποίο και πε- 

ριέχεται χωρίς αντιστάθμιση στο εθνικό απόθεμα. 

3. Την ανωτέρω ποσότητα γάλακτος, ο «αγοραστής» δι¬ 
καιούται, από το χρονικό διάστημα ισχύος του παρό¬ 
ντος να εμπορεύεται σύμφωνα με τα διαλαμβανόμενα 
στην παρούσα Υπουργική απόφαση και επιβάλλονται 
σε βάρος αυτού οι κυρώσεις που προβλέπονται από τις 
κοινοτικές και εθνικές διατάξεις για την εφαρμογή του 
καθεστώτος της συμπληρωματικής εισφοράς στον το¬ 
μέα του αγελαδινού γάλακτος και γαλακτοκομικών 
προϊόντων. 

4. Τίμημα της ως άνω πώλησης συμφωνείται και ορίζεται 

στο ποσό των.δρχ. 

5. Το παρόν συμφωνητικό διέπεται από τις διατάξεις των 
Καν.(ΕΟΚ)3950/92 και 536/93 όπως ισχύουν και των 
σχετικών ισχυουσών εθνικών διατάξεων. 

6. Σε πίστωση των ανωτέρω συντάχθηκε το παρόν σε έξι 
(6) όμοια πρωτότυπα, τα οποία αφού αναγνώστηκαν 
βεβαιώθηκαν και υπογράφησαν, το πρώτο και το δεύ¬ 
τερο δόθηκαν στα συμβαλλόμενα μέρη, τα δε υπόλοι¬ 
πα δόθηκαν στον «αγοραστή» όπως με αποκλειστική 
ευθύνη του κατατεθούν: στον ΕΛ.Ο.Γ., στηΔ.Ο.Υ «αγο¬ 
ραστή», στη βιομηχανία γάλακτος που παραδίδει γάλα 


ο «πωλητής» και στη βιομηχανία γάλακτος που παραδί- 
δει γάλα ο «αγοραστής». 

Οι Συμβαλλόμενοι 

Ημερομηνία././. 

1 . 

2 . 

(υπογραφές) 

θεωρήθηκε το γνήσιο της υπογραφής 
των συμβαλλομένων 

Ημερομηνία././. 

Ο Δ/ντής Αγροτικής Ανάπτυξης 


* σε περίπτωση που ο πωλητής κατά το χρόνο της με¬ 
ταβίβασης έχει ήδη κάνει χρήση μέρους του δικαιώ¬ 
ματος της ατομικής του ποσόστωσης, το μεταβιβαζό¬ 
μενο δικαίωμα για την συγκεκριμένη γαλακτοκομική 
περίοδο αφορά το αχρησιμοποίητο μέρος αυτού και 
συνίσταται σε.κιλά αγελαδινού γάλακτος. 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 

ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΙΙρ: νννννν.βΙ.ςΓ 

Θ-ΙΎ13Μ: \Λ/θβΐΎ135ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031) 423 956 

Πληροφορίες δημοσιευμάτων λοιπών Φ.Ε.Κ. 

5225 713- 5249 547 

ΠΕΙΡΑΙΑΣ -Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ - Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• ΓιαταΦΕΚ από 8 σελίδες και πάνω η τιμή πώλησης κάθε φύλλου (βσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ- 

Β' (Υπουργικές αποφάσεις κ.λπ.) 

70.000 » 

3.500 

» 

Γ (Διορισμοί, απολύσεις κ.λπ. Δημ. Υπαλλήλων) 

15.000 » 

750 

» 

Δ' (Απαλλοτριώσεις, πολεοδομία κ.λπ.) 

70.000 » 

3.500 

» 

Αναπτυξιακών Πράξεων (Τ.Α.Π.Σ.) 

30.000 » 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Προκηρύξεων Α.Σ.Ε.Π. 

10.000 » 

500 

» 

Ανωνύμων Εταιρειών & Ε.Π.Ε. 

300.000 » 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 » 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 » 

15.000 

» 


1 Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

I Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

II Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

1 Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

I Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

II Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

































